**DECIZIA ETAPEI DE ÎNCADRARE**

**NR.**

Draft

Ca urmare a solicitării de emitere a acordului de mediu adresate de **E-DISTRIBUȚIE DOBROGEA S.A,** cu sediul în jud. Constanța, mun. Constanța, str. Nicolae Iorga, nr. 89A, înregistrată la APM Tulcea cu nr. 15962/19.12.2023, a depunerii memoriului de prezentare înregistrat la APM Tulcea cu nr.3208/29.02.2024 și a completărilor cu nr.9941/16.07.2024, nr.10099/18.07.2024, în baza:

-**Legii nr. 292/2018** privind evaluarea impactului anumitor proiecte publice și private asupra mediului**,** cu modificările și completările ulterioare;

- **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

APM Tulcea decide, ca urmare a consultărilor desfășurate în cadrul ședinței Comisiei de Analiză Tehnice din data de 09.07.2024, că proiectul **„Modernizarea stațiilor electrice de transformare din județul Tulcea – stațiile 110/20 kV Babadag, Isaccea, Sarinasuf și Zebil Obiectivul 3 - Modernizare Stație de transformare 110/20 kV Sarinasuf”**, propus a se realiza în propus a se implementa în sat Sarinasuf, identificat prin intravilan NC941, CF37468 și NC940/CF37469, com. Murighiol,jud. Tulcea, conform Certificatului de urbanism 132/12702 din 20.11.2023 emis de Primăria comunei Murighiol, **nu se supune evaluării impactului asupra mediului.**

**Justificarea prezentei decizii:**

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, cu modificările anexa nr.2, , pct. 13, lit. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului.

c) proiectul propus intră sub incidența art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare având în vedere:

* s-au identificat ANPIC intersectate de proiect, respectiv: ariile naturale protejate de interes comunitar ROSPA0031 Delta Dunării și Complexul Razim Sinoie;
* s-au identificat ANPIC aflate în zona de influenţă a proiectului, respectiv: se află la circa 70 m de limita RBDD și la circa 150 m de ROSCI0065 Delta Dunării;
* s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului, respectiv: ariile naturale protejate de interes comunitar ROSPA0031 Delta Dunării și Complexul Razim Sinoie, Rezervația Biosferei Delta Dunării și ROSCI0065 Delta Dunării;
* nu se poate identifica ANPIC a căror conectivitate sau continuitate ecologică poate fi afectată de implementarea proiectului;
* nu există măsuri restrictive în planul de management al ANPIC care duc la respingerea proiectului;

d) proiectul propus intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare.

**1. Caracteristicele proiectului**

**a). Dimensiunea și concepția întregului proiect:**

Prin proiect se propun următoarele lucrări de modernizare tehnologice, cu rol de îmbunătățire a calității energiei electrice în zona, mărirea gradului de siguranță în alimentarea cu energie electrică a consumatorilor, siguranța maximă a elementelor sub tensiune, condiții pentru racordare noi utilizatori, compensare consum propriu tehnologic, precum și reducerea amprentei de CO2:

**Stația exterioară**

* Lucrări de reabilitare și reparații a împrejmuirii ;
* Înlocuirea porților metalice de acces în stație;
* Lucrări de reparații la aleile interioare de acces utilaj sau pietonal, rigole și alte elemente de beton existente;
* Lucrări de reparații și adaptare cale de rulare precum și cuve transformatoare 110/20kV corelat cu echipamentele noi;
* Lucrări de dezafectare suporți, fundații, cuve, cadre și orice alte elemente de construcții care nu mai sunt necesare;
* Lucrări de reabilitare și modernizare a iluminatului exterior și perimetral folosind corpuri de iluminat cu consum redus de energie;
* Lucrări de reabilitare și completare a instalației de legare la pământ dar și a instalației de protecție la lovituri de trăznet;
* Lucrări de montaj sistem de alarmare la efracție, incendiu, supraveghere video, control acces;
* Lucrări de realizare puț forat de apă cu hidrofor, microstatie de epurare, dirijare ape;
* Demontarea echipamentelor primare 110kV de la exterior și montarea echipamentelor noi 110kV, atât la exteriorul clădirii (AIS) cât și în interior (GIS). Lucrările se vor realiza etapizat, corelat cu lucrările de construcții descrise mai jos.
* Demontarea transformatoarelor de putere 110/20kV cu durata de viață depășită și înlocuirea acestora cu transformatoare de putere 110/20kV noi, cu pierderi reduse, aliniate la normele tehnice actuale;
* Demontarea grupurilor de tratare al neutrului 20kV și înlocuirea acestora cu două grupuri de tratare al neutrului noi.
* Pe locul rămas liber prin eliminarea echipamentelor primare de la exterior se prevede amplasarea de panouri fotovoltaice care să asigure compensarea consumului propriu tehnologic al stației dar și alimentarea cu energie verde a tuturor consumatorilor statiei.

**Stația interioară**

* Clădirea eliberată de echipamente se consolidează în întregime în condiții de maximă siguranță, se va reface fațada, hidroizolațiile, reparații la acoperiș și dirijarea apelor, trotuare, înlocuire tâmplărie (uși, ferestre), și orice alte lucrări de intervenție necesare clădirii;
* Se vor asigura compartimentele clădirii pentru a permite realizarea grupului sanitar, instalarea echipamentelor de comandă noi, echipamente 110kV GIS noi, realizarea conexiunilor.
* Se va realiza un canal de cabluri la echipamentele GIS 110kV care să permită racordul cablurilor la echipamente primare noi, se vor realiza lucrări suplimentare tehnologice (pardoseli tehnice, pod rulant, suporți, întăriri fundații, intervenții asupra clădirii, etc), iar canalele de cabluri rămase se vor astupa.
* Toate echipamentele 20kV se vor demonta din camera de conexiuni 20kV. Acestea vor fi înlocuite cu echipamente primare 20kV poziționate într-un container prefabricat care respectă toate normele actuale. Poziționarea acestui container prefabricat se face pe amplasamentul exterior al stației.
* Toate echipamentele de comandă, control, protecție, automatizare aferente instalațiilor primare 110kV si 20kV, se vor demonta din camera de comandă și protecție. Echipamentele noi se vor amplasa astfel încât să controleze în siguranță echipamentele deservite de acestea.
* Toate instalațiile interioare aferente construcțiilor – iluminat, sanitare, termice, priză de pământ și protecție la lovituri de trăznet – se vor demonta, având durata de viață depașită și reprezentand un real pericol. Acestea vor fi înlocuite de instalații noi cu consum redus de energie (iluminat, tablouri electrice, convectoare electrice pentru încălzire pe timp de iarnă, echipamente de aer condiționat pentru răcire pe timp de vară, grup sanitar complet echipat, instalații de alimentare cu apă de la puțul exterior, instalații de racord canalizare la microstație de epurare nou prevazută prin prezenta lucrare de modernizare a stației.

**Bilanț teritorial**

* Suprafaţa temporară totală = 100 mp.
* Suprafaţa definitivă= 4300 mp.

**Căi de acces:** accesul până la incinta staţiei se va asigura din DJ 222C.

În incinta staţiei, pentru transportul echipamentelor şi elementelor de construcţii se va folosi reţeaua existentă precum şi reţeaua proiectată de drumuri interioare.

**Utilități:**

**Alimentarea cu apă** - se va realiza din puț forat .

**Evacuarea apelor uzate –** se va realiza în bazin betonat vidanjabil de 5 mc.

**Organizarea de șantier –** se va realiza în interiorul amplasamentului ;

b) *cumularea cu alte proiecte existente și /sau aprobate*: nu este cazul.

*c*) *utilizarea resurselor naturale, în special a solului, a terenurilor, a apei și a biodiversității* : apă, pământ, nisip.

*d) cantitatea și tipurile de deseuri generate/gestionate:*

În timpul execuției lucrărilor rezultă deșeuri menajere și deșeuri din construcții, care vor fi valorificate/eliminate prin agenți economici autorizați.

Toate deșeurile generate în timpul lucrărilor de execuție se vor colecta/depozita în spații special amenajate, pe categorii de deșeuri și se vor preda către operatori autorizați pentru valorificare/eliminare.

Se estimează următoarele tipuri de deșeuri produse:

|  |  |  |  |
| --- | --- | --- | --- |
| **Cod** | **Denumirea**  **deșeului** | **Sursa de generare** | **Cantități estimate/Modalități**  **de eliminare/valorificare** |
| 15 0101 | Ambalaje de hârtie și carton | Saci de ciment, adezivi, altele  generate de personalul muncitor | 0,005 t/Vor fi predate către societăți autorizate în vederea valorificării |
| 17 05 04 | Pământ și pietre | Organizare santier | 0,5 t/Vor fi predate către societăți autorizate în vederea valorificării |
| 17 02 03 | Materiale  plastice | Organizarea de șantier | 0,005 t /Vor fi predate către societăți autorizate în vederea valorificării |
| 20 03 01 | Deșeuri municipale | Organizarea de șantier | 0,01 t /Vor fi predate către societăți autorizate în vederea valorificării |

Transformatoarele de putere nu se casează, ele se vor conserva pe platforme speciale aflate în gestiunea E –Distribuție Dobrogea. Prin conservare, acestea vor rămâne cu ulei.

*e)poluarea și alte efecte negative -* emisiile vor rezulta în perioada de execuție a lucrărilor, din surse mobile (mijloacele folosite la transportul materialelor), din lucrările efective realizate pentru executarea proiectului. Se preconizează că nu va depăși nivelul prevăzut de SR 10009/2017 - “Acustica. Limite admisibile ale nivelului de zgomot din mediul ambiant;

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* – minor.

g) *riscurile pentru sănătatea umană – de exemplu, din cauza contaminării apei sau a poluării atmosferice -*  conform punctului de vedere înregistrat la APM Tulcea cu nr.9547/09.07.2024 emis de DSPJ Tulcea .

**2) Amplasarea proiectului**

a) *Utilizarea actuală și aprobată a terenurilor*: amplasamentul este situat în sat Sarinasuf identificat prin intravilan NC941, CF37468 și NC940/CF37469, com. Murighiol,jud. Tulcea conform Certificatului de Urbanism nr. 132/12702 din 20.11.2023, emis de Primăria comunei Murighiol, cu folosința actuală: teren curți construcții.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – nu este cazul.

c) *capacitatea de absorbție mediului natural, acordându-se o atenție specială următoarelor zone*:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, international – amplasamentul se suprapune cu ROSPA0031 Delta Dunării și Complexul Razim Sinoe, se află la circa 70 m de limita RBDD și la circa 150 de ROSCI0065 Delta Dunării;

-zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică – amplasamentul se suprapune cu ROSPA0031 Delta Dunării și Complexul Razim Sinoe, se află la circa 70 m de limita RBDD și la circa 150 de ROSCI0065 Delta Dunării;

-zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populației – nu este cazul;

-peisaje și situri importante din punct de vedere istoric, cultural sau arheologic – conform p.d.v. nr. 1632/12.03.2024, înregistrat la APM Tulcea cu nr. 3885/12.03.2024 emis de Direcția Județeană pentru Cultură Tulcea- este necesar aviz DJC Tulcea.

**3) Tipurile și caracteristicile impactului potențial**

- importanța și extinderea spațială a impactului - de exemplu, zona geografică și dimensiunea populației care poate fi afectată – impact minor.

- natura impactului – implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural.

Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul.

- intensitatea și complexitatea impactului: impactul determinat de lucrări nu este de natură să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului: pe durata de implementare și exploatare a proiectului va fi redusă.

- debutul, durata, frecvența și reversibilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru.

- cumularea impactului cu impactul altor proiecte existente și/sau aprobate – nu este cazul.

- posibilitatea de reducere efectivă a impactului: se va utiliza material absorbant în cazul unor scurgeri accidentale de combustibil de la utilajele cu care se lucrează.

II. **Motivele pe baza cărora s-a stabilit neefectuarea evaluării adecvate:**

-***1.Pierdere directă prin reducerea suprafeței acoperite de habitat ca urmare a distrugerii sale fizice:*** Implementarea proiectului nu conduce în mod direct, la faza de construire, la pierderi de suprafețe ale habitatelor speciilor de interes comunitar.

***2. Pierderea habitatului de reproducere, hrănire, odihnă ale speciilor:***

Implementarea proiectului nu conduce, la pierderi de suprafețe de habitate de reproducere, hrănire și/sau odihnă ale speciilor de interes comunitar evidențiate ca fiind prezente sau potențial prezente în zona proiectului și în zona de influență a proiectului.

***3. Alterare/degradare prin deteriorarea calității habitatului, care conduce la o abundența redusă a speciilor caracteristice sau la modificarea structurii biocenozei (componența speciilor):***

Implementarea proiectului nu conduce la faza de construire la deteriorarea deteriorarea calității vreunui tip de habitat de interes comunitar sau habitete ale speciilor de interes comunitar.

4. ***Alterare/degradare prin deteriorarea habitatelor de reproducere, hrănire, odihnă a speciilor:***

Implementarea proiectului nu conduce la alterarea sau deteriorarea habitatelor de reproducere, hrănire și/sau odihnă a speciilor de interes comunitar evidențiate ca fiind prezente sau potențial prezente în zona proiectului și în zona de influență a proiectului.

5. ***Perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor:***

Implementarea proiectului nu conduce la perturbări ale speciilor de interes comunitar evaluate ca fiind prezente în zona proiectului și în zona de influență a proiectului și nu va conduce la strămutări ale exemplarelor speciilor și/sau modificări comportamentale ale speciilor potențial prezente pe amplasament.

6. ***Fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:***

Implementarea proiectului nu conduce, la fragmentarea populației vreunei specii de interes comunitar. Nu vor fi create bariere fizice sau comportamentale pentru speciile potențial prezente în zona proiectului.

7***. Reducerea efectivelor populaţionale ca urmare a mortalităţii directe generată de proiect sau ca urmare a celorlalte forme de impact:***

Implementarea proiectului nu conduce la reduceri de efective populaționale ale vreunei specii de interes comunitar din aria protejată ROSPA0031 Delta Dunării și Complexul Razim Sinoe.

8. ***Alte impacturi indirecte prin modificarea indirectă a calității mediului****:*

Nu au fost identificate impacturi indirecte care să conducă la modificarea calității mediului.

9. ***Incertitudinile identificate*** *-* nu au fost identificate incertitudini.

Pentru proiect s-a obținut avizul emis de Administrația Rezervației Biosferei Delta Dunării nr. 281/17.07.2024 cu următoarele condiții:

- Respectarea prevederilor Ordonanţei de Urgenţă nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, modificată şi completată de Ordonanţa de Urgenţă nr. 154/2008 şi aprobată prin Legea nr. 49/2011 cu modificările și completările ulterioare;

- Respectarea legislaţiei de protecţia mediului în vigoare, a Legii 82/1993 privind constituirea ARBDD cu modificările, a OUG nr.195/2005 privind protecţia mediului, cu modificările și completările ulterioare;

- Se vor respecta întocmai prevederile art. 28 alin. (1) din din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei sălbatice, aprobată cu modificări și completări prin Legea nr.49/2011, cu modificările și completările ulterioare, *“Sunt interzise activităţile din perimetrele ariilor naturale protejate de interes comunitar care pot să genereze poluarea sau deteriorarea habitatelor, precum şi perturbări ale speciilor pentru care au fost desemnate ariile respective, atunci când aceste activităţi au un efect semnificativ, având în vedere obiectivele de protecţie şi conservare a speciilor şi habitatelor. Pentru protejarea si conservarea păsărilor sălbatice, inclusiv a celor migratoare, sunt interzise activităţile din afara ariilor naturale protejate care ar produce poluarea sau deteriorarea habitatelor”;*

- *Urmărirea impactului asupra cadrului natural și în special asupra speciilor menționate în formularele standard ale ariilor naturale protejate aflate în vecinătatea proiectului, anunțând autoritățile competente pentru protecția mediului cu privire la orice incident care poate să genereze un impact negativ asupra ariilor naturale protejate;*

*-Recunoașterea în teren dacă este cazul, a zonelor sensibile (locurile de adăpost, reproducere, hrănire, cuibărit), înainte de începerea lucrărilor și aplicarea metodologiilor de lucru cu minim impact;*

*- Este interzisă deținerea, uciderea, vânarea, capturarea, cât și perturbarea în cursul perioadei de reproducere, de creștere, de hibernare și de migrație a speciilor de faună strict protejate;*

*- Evitarea zgomotelor suplimentare care ar putea deranja speciile (populațiile) de interes comunitar din perimetrul sitului Natura 2000 (ROSCI0065 Delta Dunării și ROSPA 0031 Delta Dunării și Complexul Razim Sinoe) care ar putea ajunge pe amplasamentul proiectului și în vecinătatea acestuia;*

*- Sesizarea în cel mai scurt timp a A.R.B.D.D., cu orice situație de poluare accidentală identifică;*

*- Dacă pe parcursul derulării procedurii de emitere a acordului de mediu pentru proiectul menționat apar modificări ale datelor care au stat la baza emiterii prezentului aviz, se va solicita revizuirea acestuia în situația în care APM Tulcea decide revizuirea acordului de mediu.*

III. **Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere emis de Sistemul de Gospodărire a Apelor Tulcea nr.5156/02.07.2024, înregistrat la APM Tulcea cu nr. 9264/02.07.2024 deține Proiect de Aviz de gospodărire a apelor.

**Titularul a obținut Avizul nr...... emis de Sistemul de Gospodărire a Apelor Tulcea cu următoarele condiții:**

1. Beneficiarul va solicita și va obține toate avizele și autorizațiile necesare, conform prevederilor legale;
2. Graficul de execuție a lucrărilor va fi prezentat la Sistemul de Gospodărire a Apelor Tulcea cu 10 zile înainte de începerea lucrărilor, care va monitoriza permanent modul de realizare a lucrărilor;
3. Lucrările proiectate se vor corela funcțional sub aspect hidrotehnic cu lucrările existente sau programate în zonă;
4. Responsabilitatea privind dimensionarea lucrărilor revine, integral, proiectantului și elaboratorului documentației tehnice de fundamentare;
5. În perioada de execuție a lucrărilor se vor lua toate măsurile care se impun pentru evitarea poluării apelor de suprafață, pentru protecția factorilor de mediu, a zonelor apropiate, luându-se măsuri de prevenire și combatere a poluărilor accidentale. În cazul producerii unei poluări accidentale în timpul execuției lucrărilor, întreaga răspundere din punct de vedere al depoluaă zonei și suportării eventualelor costuri revine constructorului;
6. Lucrările de organizare de șantier se vor executa pe un teren stabilit de primăria localității;
7. Beneficiarul are obligația să anunțe în scris Administrația Bazinală de Apă Dobrogea-Litoral – Sistemul de Gospodărire a Apelor Tulcea despre data de începere a lucrărilor, cu 10 zile înainte de aceasta, precum și data de finalizare a acestora;
8. 18. Se interzice distrugea sau deterioarea unitaților și instalațiilor rețelei naționale de observații, a reperelor, a minelor hidrometrice sau a altor însemne tehnice sau topografice a forajelor hidrogeologice, a stațiilor de determinare automată a calității apelor și a altora asemenea;
9. La finalizarea lucrărilor, se vor lua măsuri pentru redarea în folosință a terenului pe care fost organizarea de șantier, în condiții corespunzătoare;
10. Avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început în cel mult 24 de luni de la data emiterii acestuia și dacă au fost respectate prevederile înscrise în aviz, în caz contrar avizul își pierde valabilitatea;
11. Dacă pe parcursul derulării învestiției, apar modificări ale datelor care au stat la baza emiterii prezentului aviz, se va solicita aviz de gospodărire a apelor modificator, conform prevederilor Ordinului Ministerului Apelor și Pădurilor nr. 891/2019 privind aprobarea Procedurii și competențelor de emitere, modificare, retragere a avizului de gospodărire a apelor, inclusiv procedura de evaluare a impactului asupra corpurilor de apă, aprobarea Normativului de conținut al documentației tehnice supuse avizării, precum și a Conținutului cadru al Studiului de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. **Pentru a se preveni riscul producerii unor victime accidentale dintre speciile de faună de interes comunitar cu mobilitate medie sau ridicată și care pot să ajungă în zona proiectului, sau speciile de păsări care tranzitează amplasamentul se vor lua următoarele măsuri:**

**-se va limita viteza vehiculelor pe drumurile din zona lucrărilor propuse sub 30 km/h;**

**-se va asigura optimizarea traseelor de transport materiale, astfel încât să se reducă la minim numărul lor, pentru a minimiza impactul asupra zonelor tranzitate. De asemenea, pentru reducerea emisiilor de praf se va proceda la umectarea drumurilor de acces în perioadele secetoase;**

**-se vor efectua instruiri pentru tot personalul implicat în execuţia lucrărilor cu privire la problemele generale de mediu, habitate şi specii protejate şi măsuri de evitare a oricărui impact asupra mediului;**

**-toate activitățile de săpare și umplere să fie realizate într-un interval scurt de timp astfel încât să fie redus riscul de colonizare cu specii vegetale ruderale și/sau invazive;**

**-lucrările nu se vor realiza în sezonul de primăvară, în special în perioade ploioase pentru a preveni acumularea de apă în şanţuri și implicit crearea de habitate favorabile de reproducere a speciilor (depunerea pontelor) de amfibieni în zona de lucru şi distrugerea ulterioară a acestora;**

**-interzicerea utilizării vehiculelor (cele care sunt implicate în realizarea activităților propuse) pe timpul nopții în zona culoarelor de lucru (unele specii au activitate nocturnă, în special în condiţii de umiditate ridicată, iar vizibilitatea scăzută nu permite evitarea acestora);**

**-lucrările se vor efectua în afara perioadelor de cuibărit și creștere a puilor la păsări, respectiv perioada 15 mai – 15 iulie, iar perioada din zi optimă pentru desfășurarea lucrărilor nu trebuie să depășească intervalul orar 0900 – 1700, pentru a evita suprapunerea cu perioadele foarte active din zi pentru speciile de păsări.**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎsurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. se interzice abandonarea, aruncarea, precum şi ascunderea deşeurilor;
6. se interzice eliminarea, deţinerea, păstrarea deşeurilor în afara spaţiilor autorizate în acest scop;
7. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
8. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
9. titularii pe numele cărora au fost emise autorizaţii de construire şi/sau desfiinţări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) din OUG 92/2021, cu modificările și completările ulterioare.
10. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. se interzice evacuarea deșeurilor în alte locuri, decât în spațiile special amenajate.
2. se interzice incendierea oricărui tip de deşeu şi/sau substanţă sau obiect;
3. se interzice îngroparea deşeurilor de orice fel;
4. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de șantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte STAS 12574-87 – AER DIN ZONELE PROTEJATE. Condiții de calitate;
* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediata la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
8. beneficiarul va respecta condițiile impuse prin certificatul de urbanism nr. 132/12702 din 20.11.2023 eliberat de Primăria Comunei Murighiol.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care indeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autoritații publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, dupa caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobarii de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**chim. Mirela – Aurelia RAICU**

Șef Serviciu AAA, Șef Serviciu CFM

Ing. Daniela STRĂINU Ing.Elena MICU

Întocmit: cons. Radu Alina

A.A.A. ............./05.08.2024